stanford-oval/wikipedia huggingface dataset:
ג'ק הוקינס

| --- | --- |

הוקינס בשנת 1973
 לידה:  14 בספטמבר 1910 ווד גרין, הממלכה המאוחדת 
 פטירה:  18 ביולי 1973 (בגיל 62) צ'לסי, הממלכה המאוחדת 
 מקום קבורה:  Golders Green Crematorium 
 שם לידה:  John Edward Hawkins 
 מדינה:  הממלכה המאוחדת 
 תקופת הפעילות:  מ-1930 
 מקום לימודים:  האקדמיה לאמנויות התיאטרון איטליה קונטי 
 בן או בת זוג:  ג'סיקה טנדי (22 באוקטובר 1932–2 בינואר 1940) 
 פרסים והוקרה:  מפקד במסדר האימפריה הבריטית 
 פרופיל ב-IMDb
 חתימה:   
 
ג'ון אדוארד "ג'ק" הוקינס (Jack Hawkins;‏ 14 בספטמבר 1910 - 18 ביולי 1973) היה שחקן קולנוע בריטי בעל קריירה ארוכה, הידוע במיוחד בשל הופעתו בתפקידי משנה בסרטי הראווה של שנות ה-50 ושנות ה-60, "הים האכזר", "תותחי בטאסי" "ללא דרך בשחקים", "תרגיל בחמש אצבעות", "וינסטון הצעיר", "הגשר על הנהר קוואי", "בן חור", "הבריחה אל השמש", ו"לורנס איש ערב". במשך שנים רבות נבחר פעם אחר פעם לרשימת השחקנים הבריטיים האהובים ביותר. בשנותיו האחרונות לקה בסרטן הגרון ואיבד את קולו, וכמה מחבריו השחקנים 'השאילו' את קולם לסרטים שבהם הופיע.
ג'ון קווינטון פרינגל

| --- | --- |

 לידה:  1864 גלאזגו, הממלכה המאוחדת של בריטניה הגדולה ואירלנד 
 פטירה:  25 באפריל 1925 (בגיל 61 בערך) גלאזגו, הממלכה המאוחדת 
 
ג'ון קווינטון פרינגל (באנגלית: John Quinton Pringle;‏ 13 בדצמבר 1864 – 25 באפריל 1925) היה צייר סקוטי, שמזוהה עם "נערי גלאזגו".
ביוגרפיה

פרינגל נולד לעובד רכבת בדניסטון, גלאזגו. אף שהמשפחה עברה לזמן קצר (1869 עד 1874) ללנגבנק ברנפרושייר הסמוכה (שם מונה אביו למנהל התחנה), ג'ון קיבל את השכלתו בגלאזגו ואחר כך התגורר זמן מה במאוקינפאולד רואד, טולקרוס.
הוא עזב את בית הספר ב-1876 ולמד אצל אופטיקאי. עשרים שנה מאוחר יותר הוא הקים עסק בעצמו, והציע תיקונים אופטיים וחשמליים בחנות שלו ליד גלאזגו קרוס. זו הייתה חנות מפורסמת בניהול כאוטי, אבל פרינגל החזיק אותה כעסק לצד האהבה שלו לציור במשך יותר מ-20 שנה.
בינתיים, הוא רדף אחרי ייעודיו בציור. פרינגל השתתף בשיעורי ערב ושבת בבוקר (במקביל עם צ'ארלס רני מקינטוש) בין 1883 ל-1888. בשנת 1901 הוא זכה במדליית זהב עבור רישום מהחיים בתחרות הלאומית של דרום קנזינגטון.
יצירה

פרינגל השאיר כ-100 עבודות. רבות מהן בצבעי שמן על בד בקנה מידה קטן, כאשר הנושאים כוללים לעיתים קרובות את משפחתו, חבריו או הסביבה המקומית שלו. הוא לא צייר בשמנים בין השנים 1911 ל-1921. פרינגל ביקר בנורמנדי ב-1910 ובילה כמה קיצים באי השטלנדי וולסיי. בשני המקרים הוא הפיק מגוון של ציורי ים או נופים, ולעיתים קרובות התנסה באפקטים ציוריים. מאוחר יותר הוא הפיק פורטרטים (לעיתים קרובות מיניאטורות) בהזמנה, חלקם נמצאים במוזיאון ויקטוריה ואלברט, לונדון.
פרינגל הושפע מהצייר הצרפתי ז'ול בסטיאן-לפאג', שציוריו הוצגו בגלאזגו, יחד עם ציירים צרפתים אחרים, במהלך שנות ה-80. הוא הושפע בצורה ברורה בטכניקה, אם כי יישם אותה בנושאים מקומיים. בעבודות מאוחרות יותר הוא השתמש בצבע מומס בטרפנטין ומרח אותו בתנועות קצרות באמצעות מברשת מרובעת. לוח הצבעים שלו בכל ציור היה מוגבל אך אינטנסיבי - הטכניקה שלו נתנה לעיתים קרובות אפקט זוהר או מנצנץ.
הוא הציג בתערוכת הזצסיון הווינאי ב-1902 ובגלריה לאמנות וייטצ'אפל, לונדון, ב-1914.
תערוכת מאה התקיימה על ידי גלריה לאמנות קלווינגרוב, גלאזגו ב-1964.
פרינגל נפטר באיסט קילברייד ב-25 באפריל 1925.
גלריה

נער עם כובע
רחוב בעיירה ברידג'טאון
טבע דומם
הערות שוליים

↑  Dictionary of National Biography, Oxford, (2004)
↑  Scottish Arts Council Exhibition Catalogue (1981) by J Meldrum and D Brown
↑  John Q Pringle 1864-1925-a centenary exhibition (the catalogue) by J Meldrum and A Auld, Glasgow Art Galleries and Museums (1964)
| --- | --- |
בקרת זהויות :  RKD: 208345  ULAN: 500001017  VIAF: 95686758   WorldCat (עם VIAF): 95686758
ג'ון קולט

| --- | --- |
 לידה:  1725 לונדון, ממלכת בריטניה הגדולה 
 פטירה:  6 באוגוסט 1780 (בגיל 55 בערך) צ'לסי, ממלכת בריטניה הגדולה 
 
ג'ון קולט (באנגלית: John Collet‏; 1725 – 6 באוגוסט 1780) היה אמן סאטירה חברתית אנגלי.
ביוגרפיה

הוא נולד בלונדון בסביבות 1725, בנו של בעל תפקיד ציבורי. הוא היה תלמידו של הצייר ג'ורג' למברט, ולמד בבית הספר לאמנות בסנט מרטין ליין.
הוא הציג לראשונה בתערוכת אגודת האמנים החופשית בשנת 1761, אליה שלח שלושה ציורי נופים. בשנת 1762 הוא הציג עם באותה חברה, את הציור "צועניה מנבאת עתידות".
אף על פי שהציג מדי פעם נופים, דיוקנאות, בעלי חיים ונושאים אחרים, תמונותיו מתאפיינות בעיקר בתיאור הומוריסטי, המבוסס על סגנונו של ויליאם הוגארת, שאת 'הקומדיה באמנות' הוא חתר לחקות, אם לא לעלות עליו. היה ביקוש גדול לתמונות שלו, והתחריטים שנוצרו מהם, רבים על ידי חרטים מהשורה הראשונה, והתפרסמו על ידי הוצאות ידועות.
קולט המשיך להציג עם אגודת האמנים החופשית עד 1783. תמונותיו נותנות תובנה למנהגים בסוף המאה ה-18. בשנת 1775, ריצ'רד ברינסלי שרידן חיבר את האופרה הקומית שלו "הדואנה", וג'ורג' קולט צייר תמונות המבוססות על סצנות במחזה זה. אחת מהן, מייצגת את סצנת "השתייה במנזר", הוצגה בספר "תולדות הקריקטורה והגרוטסקה באמנות" של תומאס רייט.
הוא ירש הון מנישואים והתגורר בצ'לסי, לונדון, שם נפטר, ב־6 באוגוסט 1780, ונקבר שם ב־11 באוגוסט.
הערכה

ג'ורג' קולט ייצג סצנות של הוללות, חיים עלובים וחולשות אנושיות במרקם החברתי. עם זאת הוא לא התחרה עם המוסריות העמוקה של יצירתו של הוגארת, ותמונותיו לרוב שטחיות, ונוטות לטעם וולגרי. אבל עם זאת הוא דאג להיות מקורי, הוא הראה יכולת ציור רבה, ותמונותיו מבוצעות תמיד בקפידה.
גלריה

סצנת רחוב בלונדון
הידוק המחוך
החיזור
שחקנית בהכנה להצגה
אשה הרה וחמור
אנגלי במספרה צרפתית
קריקט
לימוד ריקודים
הערות שוליים

↑  Bryant, Mark; Henneage, Simon (1994). Dictionary of British Cartoonists and Caricaturists, 1730-198. London, England: Lund Humphries Publishers Ltd. p. 46.
1 2  Cust, Lionel Henry (1887). "Collet, John". In Stephen, Leslie (ed.). Dictionary of National Biography. 11. London: Smith, Elder & Co. pp. 334–335.
↑  Bryan, Michael (1886). "Collet, John". In Graves, Robert Edmund (ed.). Bryan's Dictionary of Painters and Engravers (A–K). I (3rd ed.). London: George Bell & Sons.
| --- | --- |
בקרת זהויות :  BNE: XX1258282  BnF: cb149718187 (data)  GND: 1074222768  ISNI: 0000 0000 8168 3472  LCCN: nr2002019406  RKD: 17713  ULAN: 500031132  VIAF: 122291563   WorldCat (עם VIAF): 122291563
ג'רוד ג'וזף

| --- | --- |

ג'וזף ב-WonderCon,‏ 2018
 לידה:  9 באוקטובר 1985 (בן 39) קלגרי, קנדה 
 מדינה:  קנדה 
 תקופת הפעילות:  מ-2010 
 פרופיל ב-IMDb
 
ג'רוד ג'וזף (באנגלית: Jarod Joseph; נולד ב-9 באוקטובר 1985) הוא שחקן קולנוע וטלוויזיה קנדי, אשר ידוע בשל תפקידו בתור ניקולס פלמינג בסדרה "חוצה את הקווים", בתור ניית'ן מילר בסדרה "המאה" ברשת The CW, בתור אנדי קטלר בסדרה "אתה אני היא" ובשל הופעתו בתור דומיניק טיילור בסדרה "מאהבות" ברשת ABC.
ביוגרפיה

ג'רוד ג'וזף גדל בקלגרי, אלברטה שבקנדה. הוא התעניין בתחילה בתחום הספורט. ג'רוד שקל לעסוק בכדורסל או בהוקי כשחקן מקצועי אך העדיף להתמקד במקום זאת בלימודיו. על פי הצעתו של חבר החליט ג'רוד לעסוק במשחק ונסע לוונקובר לחפש עבודה במשחק.
קריירה

הוא נבחן לתפקיד בסרט "בפרסי ג'קסון וגנב הברק" והתקבל. אף על פי שהתפקיד היה קטן, זה הספיק כדי לעניין אותו להמשיך בקריירת המשחק.
ג'רוד שיחק בתפקידי טלוויזיה רבים במהלך השנים הבאות. הוא לוהק לתפקיד הבלש ניקולס פלמינג בעונה הראשונה של הסדרה הקנדית-בריטית "חוצה את הקווים". במהלך הצילומים של "חוצה את הקווים" החל ג'רוד לשחק במקביל בסדרות הטלוויזיה "עד עצם היום הזה" ובסדרה "פרינג'" ושיחק בתפקידי אורח בסדרות בין היתר בסדרות "מניע" ו"החץ".
בשנת 2014 לוהק לתפקיד חוזר בתור ניית'ן מילר בסדרת הטלוויזיה "100" ברשת הטלוויזיה האמרקאית The CW.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | פרסי ג'קסון וגנב הברק | חבר בקולג' |  |
| 2011 | Marley & Me: The Puppy Years | טום |  |
| 2012 | Best Day Ever: Aiden Kesler 1994-2011 | ריס בורוז |  |
| 2016 | סטארטרק: אל האינסוף | טכנאי מגדל השליטה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Tower Prep | הווארד גילמור | פרק: "Monitored" |
| 2010 | מטרה אנושית | לארי | 2 פרקים |
| 2010 | Smoke Screen | פקיד | סרט טלוויזיה של Lifetime |
| 2010 - 2012 | פרינג' | טים | 6 פרקים |
| 2011 | Taken from Me: The Tiffany Rubin Story | מאבטח ימי | סרט טלוויזיה של LMN |
| 2011 | V | טכנאי מעבדה | פרק: "Uneasy Lies the Head" |
| 2011 | Endgame | בן זוג של האחות | פרק: "The Other Side of Summer" |
| 2011 | Chasing Mood | מלריק ג'וניור | 6 פרקים |
| 2011 | ההריגה | מוחמד חאמיד | פרק: "Undertow" |
| 2011 | A Mile in His Shoes | פי.וי | סרט טלוויזיה |
| 2011 | Innocent | אורסטס מאורו | סרט טלוויזיה של TNT |
| 2011 - 2016 | עד עצם היום הזה | גאס / בילי | 6 פרקים |
| 2012 | The L.A. Complex | כריסטופר טיילור | 5 פרקים |
| 2013 | מניע | ג'ואי מייסון | פרק: "Brute Force" |
| 2013 | החץ | אלן דוראנד | 3 פרקים |
| 2013 | חוצה את הקווים | ניקולס פלמינג | תפקיד ראשי (עונה 1); 10 פרקים |
| 2013 | אנשי המחר | יורגנס | פרק: "Limbo" |
| 2014 | מכתבי אהבה | קמרון | פרק: "To Whom It May Concern" |
| 2014 – 2020 | המאה | ניית'ן מילר | תפקיד משני (עונות 7-1); 67 פרקים |
| 2015 | בקסטרום | צ'ארלס טרנר | פרק: "Charles Turner" |
| 2015 | Away and Back | טים מקמוריי | סרט טלוויזיה של הולמרק |
| 2015 | עיירה ללא מוצא | ג'ימי | פרק: "Where Paradise Is Home" |
| 2015 | Coded | שיי | סדרת רשת; 6 פרקים |
| 2015 | My One Christmas Wish | טרבור | סרט טלוויזיה של Up TV |
| 2015 - 2016 | מאהבות | וילסון קורבו | 8 פרקים |
| 2016 - 2018 | אתה אני היא | אנדי קטלר | 19 פרקים |
| 2017 | נס רפואי | ד"ר עמנואל פאלמר | 9 פרקים |
| 2018 | The Christmas Pact | בן | סרט טלוויזיה של Lifetime |
| 2020 | The Christmas Aunt | דרו | סרט טלוויזיה של Lifetime |
| 2021 | חיים אחרים | אנתוני איסקוביץ' | פרק: "My Own Worst Enemy" |
| 2021 | The Christmas Promise | טום יאנג | סרט טלוויזיה של הולמרק |
| 2022 | A Second Chance at Love | ארנולד | סרט טלוויזיה של הולמרק |
הערות שוליים

1 2  Peterson, Torie (8 בינואר 2017). "Q&A - Jarod Joseph". NHL.com. נבדק ב-28 במרץ 2018. {{cite web}}:  (עזרה)
↑  Rapp, Illana (15 במאי 2013). "Actor Jarod Joseph of Rogue and Arrow Talks About His First Tattoo Disaster". Huffington Post. נבדק ב-28 במרץ 2018. {{cite web}}:  (עזרה)
↑  Eramo, Steve (21 במאי 2013). "On the Right Path: Interview with Rogue's Jarod Joseph". The Morton Report. נבדק ב-28 במרץ 2018. {{cite web}}:  (עזרה)
ג'רוויס הייז

| --- | --- |

הייז בשנת 2007
 לידה:  9 באוגוסט 1981 (בן 43) אטלנטה, ג'ורג'יה, ארצות הברית
 עמדה:  סמול פורוורד
 גובה:  2.03 מטרים
 מספר:  9, 22, 24
 מכללה:  אוניברסיטת מערב קרוליינה אוניברסיטת ג'ורג'יה
 דראפט:  בחירה עשירית, 2003 וושינגטון ויזארדס
 קבוצות כשחקן
 2003–2007 2007–2008 2008–2010 2011 2011–2012 2013 2013–2014 2014–2015:  וושינגטון ויזארדס דטרויט פיסטונס ניו ג'רזי נטס אליאגה פטקים קרסניה קריליה סמרה אליצור אשקלון אבלינו אססופט פלוישט
 הישגים כשחקן
 חמישיית הרוקיז השנייה של העונה ב-NBA‏ (2004) זכייה בגביע הרוסי בכדורסל (2012) זכייה באליפות ליגת העל הרומנית (2015)
ג'רוויס ג'יימס הייז (באנגלית: Jarvis James Hayes; נולד ב-9 באוגוסט 1981) הוא כדורסלן עבר אמריקאי, בעל אזרחות קטרית, אשר שיחק באופן פעיל בין השנים 2003–2015. ממוצעיו הכוללים לאורך 7 עונותיו בליגת ה-NBA הם 8.3 נקודות, 3.1 ריבאונדים ו-1.1 אסיסטים למשחק. במהלך 5 עונותיו האחרונות בקריירה שיחק בקבוצות שונות בטורקיה, ברוסיה, בישראל, באיטליה וברומניה.
קריירת מכללות

הייז נולד וגדל באטלנטה שבג'ורג'יה, ובשנת 1999 החל ללמוד באוניברסיטת מערב קרוליינה. כבר בעונת הפרשמן שלו היה "מלך הסלים" של המחוז הדרומי, עם ממוצע של 17.1 נקודות למשחק. בשנת 2000 עבר לאוניברסיטת ג'ורג'יה, ולאחר "שנת צינון" הצטרף לקבוצת הכדורסל שלה. באותה עונה הוביל את ה"בולדוגס" לניצחונם הראשון מזה 6 שנים במשחק של טורניר אליפות המכללות, כשקלע 31 נקודות במשחק הסיבוב הראשון מול אוניברסיטת המדינה של מארי. במשחק הבא קלע 26 נקודות, בהפסד קבוצתו מול אוניברסיטת דרום אילינוי. בעונת 2002/2003 קלע 18.3 נקודות בממוצע למשחק, ונבחר בפעם השנייה ברציפות ל"חמישיית העונה של המחוז הדרום-מזרחי", אולם הבולדוגס לא העפילו לטורניר המכללות.
קריירת משחק מקצועית > ב-NBA

בדראפט ה-NBA‏ 2003 נבחר הייז על ידי וושינגטון ויזארדס, בבחירה העשירית. לאורך עונתו הראשונה בוושינגטון קלע 9.6 נקודות בממוצע למשחק, ובסיומה נבחר לחמישיית הרוקיז השנייה של העונה. במחצית הראשונה של עונת 2004/2005 קלע 10.2 נקודות ואסף 4.2 ריבאונדים בממוצע למשחק – אשר בדיעבד היו שיאי הקריירה שלו – בטרם פציעה קשה בברכו הימנית השביתה אותו ממשחק מ-27 המשחקים האחרונים של העונה. לאחר 21 משחקים בעונה העוקבת נפצע הייז פעם נוספת בברכו, ונאלץ להחמיץ את כל המשך העונה. בעונת 2006/2007 חזר לשחק עבור הוויזארדס, אך תרם 7.2 נקודות למשחק בלבד.
באוגוסט 2007, לאחר 4 עונות בוושינגטון, חתם על חוזה בדטרויט פיסטונס. בעונתו היחידה בקבוצה קלע 6.7 נקודות למשחק, וסייע לה להעפיל לגמר האזור המזרחי בפלייאוף.
בשנים 2008–2010 שיחק עבור ניו ג'רזי נטס, ותרם 8.4 נקודות למשחק כשחקן ספסל.
קריירת משחק מקצועית > באירופה

בינואר 2011 חתם על חוזה בקבוצת אליאגה פטקים מהליגה הטורקית, ובעונת 2011/2012 שיחק עבור קרסניה קריליה סמרה אשר השתתפה בליגה הרוסית ובליגת ה-VTB. כשחקן סמרה זכה בגביע הרוסי, לאחר שגברה על ספרטק פרימוריה ולדיווסטוק במשחק הגמר.
בפברואר 2013 חתם על חוזה באליצור אשקלון, במדיה שיחק עד לסיום עונת 2012/2013. בעשרת משחקיו עם הקבוצה הצטיין עם 19.5 נקודות בממוצע למשחק, אך לא מנע את ירידתה של אשקלון לליגה הלאומית.
בעונת 2013/2014 שיחק עבור אבלינו האיטלקית, ובעונתו האחרונה בקריירה, 2014/2015, זכה באליפות ליגת העל הרומנית כשחקן קבוצת אססופט פלוישט.
נבחרת קטר

בשנת 2013 שיחק עבור נבחרת קטר באליפות אסיה בכדורסל, כשחקן מתאזרח. הייז סיים כקלעי השלישי בטיבו בטורניר, עם ממוצע של 16.7 נקודות למשחק, בעוד נבחרתו סיימה במקום השישי.
הערות שוליים

↑  הסטטיסטיקות של אאוטלו ב-NBA, באתר basketball-reference.com
↑  סטטיסטיקות המשחק בין ג'ורג'יה למארי סטייט, באתר sports-reference.com
↑  הסטטיסטיקות של הייז בליגת המכללות, באתר sports-reference.com
↑  רשימת הנבחרים בדראפט 2003, באתר basketball-reference.com
↑  הייז חותם על חוזה בדטרויט, באתר ESPN,‏ 17 באוגוסט 2007
↑  אור שקדי‏, אליצור אשקלון: ג'רוויס הייז חתם עד סוף העונה, באתר וואלה, 6 בפברואר 2013
↑  פרופיל, באתר מנהלת ליגת העל בכדורסל
↑  הייז ישחק עבור נבחרת קטר באליפות אסיה, באתר talkbasket.net,‏ 13 ביוני 2013
ג'ון קאק

ג'ון הנרי "ג'וני" קאק (באנגלית: John Henry "Johnny" Kuck; ‏27 באפריל 1905 – 21 בספטמבר 1986) היה אתלט אמריקאי, אלוף אולימפי, אלוף ארצות הברית (1927) ושיאן עולם בהדיפת כדור ברזל ואלוף ארצות הברית (1926) ושיאן ארצות הברית בהטלת כידון.
ביוגרפיה

קאק נולד וגדל בוילסון, קנזס.
באליפות ארצות הברית שנערכה בסן פרנסיסקו, קליפורניה בשנת 1925 זכה קאק במדליית כסף בהטלת כידון ובמדליית ארד בהדיפת כדור ברזל.
ביוגרפיה > אלוף ושיאן ארצות הברית

באליפות ארצות הברית שנערכה בפילדלפיה, פנסילבניה בשנת 1926 זכה קאק במדליית זהב בהטלת כידון בשיא לואמי חדש של 60.83 מטר ובמדליית כסף בהדיפת כדור ברזל בתוצאה של 14.92 מטר.
באליפות ארצות הברית שנערכה בלינקולן, נברסקה בשנת 1927 זכה קאק במדליית זהב בהדיפת כדור ברזל בתוצאה של 14.76 מטר וסיים במקום רביעי בהטלת כידון בתוצאה של 54.84 מטר.
ביוגרפיה > אלוף אולימפי ושיאן עולם

באליפות ארצות הברית ששימשה את המבחנים האמריקאים לאולימפיאדת אמסטרדם (1928) שנערכה בקיימברידג', מסצ'וסטס בשנת 1928 זכה קאק במדליית ארד בהדיפת כדור ברזל בתוצאה של 15.05 מטר אחרי המנצח הרמן בריקס שקבע שיא אמריקאי חדש של 15.54 מטר. במשחקים עצמם הוא זכה במדליית זהב בהדיפת כדור ברזל בשיא עולם חדש של 15.87 מטר, לפני הרמן בריקס שקבע שיא אולימפי חדש של 15.75 מטר ואמיל הירשפלד מגרמניה (15.72 מטר). בריקס והירשפלד קבעו את התוצאות שלהם כבר בשלב המוקדמות. שיאו העולמי החזיק מעמד כחודש ונשבר על ידי הירשפלד (16.04 מטר).
שיאים אישיים

הדיפת כדור ברזל: 15.87 מטר (1928)
הטלת כידון: 65.63 מטר (1926)
ראו גם

מדיה וקבצים בנושא  בוויקישיתוף
התפתחות שיא העולם בהדיפת כדור ברזל (באנגלית)
הערות שוליים

↑  אליפות ארצות הברית 1925, באתר Track and Field Statistics (באנגלית)
↑  אליפות ארצות הברית 1926, באתר Track and Field Statistics (באנגלית)
↑  אליפות ארצות הברית 1927, באתר Track and Field Statistics (באנגלית)
↑  אליפות ארצות הברית 1928, באתר Track and Field Statistics (באנגלית)
ג'ק באואר

| --- | --- |
קיפר סאת'רלנד בדמותו של ג'ק באואר
קיפר סאת'רלנד בדמותו של ג'ק באואר
 תוכנית טלוויזיה:  24
 הופעה ראשונה:  עונה ראשונה
 הופעה אחרונה:  עונה תשיעית
 יוצרים:  ג'ואל סארנואו, רוברט קוקרן
 גילום הדמות:  קיפר סאת'רלנד
 מידע
 תאריך לידה:  18 בפברואר 1966
 מקום לידה:  סנטה מוניקה 
 מקצוע:  סוכן ממשלתי
 אזרחות:  אמריקאית
 דמויות קשורות
 משפחה:  טרי באואר (אשה) קים באואר (בת)  פיליפ באואר (אבא) גראהם באואר (אח)
 אויבים:  נינה מאיירס, George Mason, Cheng Zhi, Charles Logan, Alberta Green 
 
ג'ק באואר (באנגלית: Jack Bauer) הוא הדמות הראשית בסדרת הטלוויזיה האמריקאית 24. דמותו מגולמת על ידי השחקן קיפר סאת'רלנד.
בסדרה באואר הוא סוכן ממשלתי, שעבד במספר תפקידים ממשלתיים: צבא ארצות הברית, כוח דלתא, LAPD ,SWAT ,CIA והיחידה ללוחמה בטרור (CTU) בלוס אנג'לס. באואר נחשב לסוכן CTU הטוב ביותר. עבודתו מערבת אותו בניסיונות להציל את ארצות הברית מהתקפות טרור. למרות מאמציו, לעיתים נאלצים גם קרוביו להיות מעורבים במשימותיו.
ביוגרפיה של הדמות

באואר נולד בסנטה מוניקה, קליפורניה, ב-18 בפברואר 1966. אביו הוא פיליפ באואר, שהקים ועבד בחברה BXJ טכנולוגיה. שם אימו של באואר לא ידוע. יש לו אח אחד בשם גראהם באואר. אביו תכנן לתת את החברה לג'ק, אך ג'ק לא רצה אותה.
לבאואר יש תואר ראשון באנגלית מאוניברסיטת קליפורניה בלוס אנג'לס ותואר שני בקרימינולוגיה ומשפטים מאוניברסיטת קליפורניה בברקלי. לאחר מכן התגייס לצבא ארצות הברית. הוא שירת בחיל הרגלים ועבר הכשרה כלוחם. בהמשך עבר הכשרה כסייר, קורס צניחה וקורס קציני חי"ר. באואר התנדב לכוחות המיוחדים ובהמשך שירת גם בכוח דלתא. באואר פרש מן הצבא לאחר חמש עשרה שנות שירות בדרגת קפטן. באואר עוטר על גבורתו בשדה הקרב וזכה בין היתר לעיטורי כוכב הכסף ולב הארגמן. לאחר מכן התגייס למשטרת לוס אנג'לס ושירת בימ"מ. משם המשיך באואר לשירות בסוכנות הביון המרכזית כאיש האגף לפעולות מיוחדות, ולבסוף הוא גויס ל-CTU על ידי כריסטופר הנדרסון.
באואר מציג מיומנות גבוהה עם נשק וכוח סיבולת מול עינויים. הוא שולט בשפות ספרדית, רוסית, סרבית וגרמנית.
עלילות הדמות > העונה הראשונה

במשך העונה, אשתו של באואר, טרי (לסלי הופ), ובתו, קים (אלישה קאת'ברט), נחטפו על ידי ויקטור דרייזן, טרוריסט שג'ק חשב שהוא הרג אותו בקוסובו שנתיים לפני כן. ג'ק היה צריך לעזור למשפחתו, ובו זמנית למנוע ניסיון התנקשות בסנאטור ובמועמד לנשיאות דייוויד פאלמר (דניס הייברסט). כאשר נודע לג'ק (כחלק ממזימה של דרייזן, כדי שג'ק יבוא אחריו, מנינה מאיירס) שקים נרצחה על ידי דרייזן, הוא הורג אותו ואת חייליו. כאשר ג'ק חוזר ל-CTU, הסוכנת נינה מאיירס (שרה קלארק) שהתגלתה כמרגלת, רוצחת את טרי (ששמעה חלק מתוכנית הבריחה שלה) ומנסה לברוח אך נתפסת בידי ג'ק. ג'ק (שעדיין לא מודע למותה של טרי) מתלבט אם להרוג את נינה אך בסוף מוסר אותה לידי ה-C.T.U. העונה מסתיימת בדמותו של באואר המתאבל כשגופתה של טרי בידיו.
עלילות הדמות > העונה השנייה

שמונה עשר חודשים לאחר הירצחה של טרי, באואר התבקש ממנהל CTU, ג'ורג' מייסון (קסנדר ברקליי) לחזור ל-CTU במטרה לעצור טרוריסטים שמנסים לפוצץ פצצה גרעינית בארצות הברית. בהתחלה, ג'ק סירב בגלל מות אשתו ובגלל שביתו לא רצתה שום קשר עמו. אך לבסוף נשיא ארצות הברית, דייוויד פאלמר, שכנע אותו לחזור ולהציל את המדינה מאסון נוסף.
עלילות הדמות > העונה השלישית

שלוש שנים מאוחר יותר, ג'ק חזר ממבצע עוקץ סודי שנועד למעצרו של רמון סלזאר, סוחר סמים מקסיקני. למרות שמבצע העוקץ הצליח וג'ק הצליח לאסור את רמון, ג'ק התמכר לסמים במהלך ניסיונו לשמור על הכיסוי שלו בשהותו במקסיקו. אחיו של רמון, הקטור, התעקש להחזיק בחיים בג'ק כדי לקנות וירוס קטלני ולמכור אותו לשוק השחור. ג'ק הצליח לרכוש את אמונו של רמון, אך הוא גילה שיש עוד קונה לווירוס, שאותו ייצגה נינה מאיירס. הווירוס נקנה על ידי נינה, אך ג'ק הצליח לחטוף ממנה אותו. ג'ק הרג לבסוף את נינה כאשר הוא ראה שהיא חסרת ערך עבורו. ג'ק גילה שסטפן סנדרס, סוכן ביון לשעבר שעבד עמו בעבר, הוא העומד מאחורי הפצת הווירוס. לבסוף, ג'ק וצ'ייס אדמונס (ג'יימס דייל) תפסו את סטפן והוציאו ממנו מידע לגבי הווירוס.
עלילות הדמות > העונה הרביעית

שלושה חודשים אחרי כן, ג'ק פוטר מ-CTU על ידי ארין דריסקול (אלברטה ווטסון). ג'ק מצא תעסוקה בתור עוזר בכיר לשר ההגנה האמריקני, והתאהב בבתו של השר, אודרי ריינס (קים רייבר). כאשר ג'ק נקרא ל-CTU במטרה לתפוס את המחבל חביב מרוואן, אודרי הייתה עדה לעינויו של בעלה, פול ריינס, על ידי ג'ק. אודרי הזדעזעה מאוד מהמקרה. מאוחר יותר באותו יום, ג'ק נאלץ לפרוץ לקונסוליה הסינית במטרה להוציא משם מידע על חביב. במהלך הפעולה נהרג הקונסול, והסינים גילו שג'ק פיקד על המשימה הזו. בסוף העונה ג'ק, שתכנן להסגיר את עצמו לידי הסינים, ביים את מותו, לאחר שדייוויד פאלמר הזהיר אותו כי הסוכן שנשלח לעצור אותו קיבל פקודות להורגו, כדי שלא יוכל למסור מידע סודי לסינים.
עלילות הדמות > העונה החמישית

לאחר מותם של מישל דסלר (רייקו איילסוורת'), דייוויד פאלמר וניסיון החיסול של טוני אלמיידה (קרלוס ברנארד) על ידי מתנקשים אלמוניים, ג'ק נאלץ לצאת ממחבואו. הוא גילה שתוכניתם של המתנקשים הייתה להפליל אותו. ג'ק הציל את קלואי או'בריאן (מרי לין רייסקוב) מהמתנקשים, ורדף אחרי כריסטופר הנדרסון שהיה האחראי לאירועי היום ורצח, בסופו של דבר, את טוני אלמיידה. לבסוף, ג'ק תפס והרג אותו על מעורבותו ברצח חבריו. במהלך העונה בוצעה מתקפה כימית על מטה הCTU. בסוף היום, ג'ק נחטף על ידי הסינים על מעורבותו ברצח הקונסול שמונה עשר חודשים לפני כן.
עלילות הדמות > העונה השישית

20 חודשים אחר כך, ג'ק שוחרר מהכלא הסיני בעקבות בקשת הנשיא ווין פאלמר (די. בי. וודסייד). ג'ק מגלה שאביו, פיליפ באואר, ואחיו, גראהם באואר, מעורבים באירועי הטרור של אותו יום. כאשר פיליפ גילה שג'ק ידע על מעורבותו עם המחבלים, הוא לקח את נכדו, ג'וש באואר, ואיים על חייו. לבסוף, ג'ק הצליח להציל את ג'וש מסבו. הוא גילה שאודרי נשבתה על ידי הסינים. כאשר הצליח לשחרר אותה מהם, הוא החליט לנתק איתה קשר, על פי דרישת אביה, שר ההגנה ג'יימס הלר (ווילאם דנביי).
עלילות הדמות > 24: גאולה

ג'ק ברח למדינה הסאנאגלה במטרה לברוח מממשלת ארצות הברית, שניסתה להעמיד אותו לדין על כמה ממעשיו ב-CTU. ג'ק עזר לחברו קארל בנטון בבית היתומים שלו. כשמתרחשת הפיכה צבאית במדינה, נאלץ ג'ק לקחת את היתומים לשגרירות ארצות הברית, במטרה לפנות אותם לארצות הברית, ובסיום אנשי השגרירות עצרו אותו.
עלילות הדמות > העונה השביעית

ג'ק נשפט על עינויים שביצע בזמן שירותו ב-CTU על ידי הסנאטור, ג'ון מאייר. במהלך המשפט, סוכנת ה-FBI, רנה ווקר (אנני ורשינג), חילצה אותו כדי שיעבוד עם ה-FBI. היא גם הודיעה לג'ק שקבוצת טרוריסטים מנסה לחדור למידע ביטחוני מסווג שמי שאחראי למזימה הוא חברו ה"מת", טוני אלמיידה. לאחר מכן מתברר שטוני עובד עם ביל ביוקאן ועם קלואי או'בריאן כדי לחשוף מזימה בשלטון של הנשיאה טיילור (שרי ג'ונס). במהלך ההתקפות באותו יום, ג'ק נחשף לגז רעיל והוא הודבק במחלה שעלולה לסיים את חייו בתוך ימים. קים שמגיעה ללוס אנג'לס כדי להתפייס עם ג'ק מוצאת את עצמה תורמת לו תאי גזע כדי להחלים מהמחלה.
עלילות הדמות > העונה השמינית

ג'ק החלים מהמחלה, בתו קים התחתנה וילדה לו נכדה.
מטה ה-CTU הוקם מחדש ובראשו עומד מפקד חדש. קלואי או'בריאן עדיין עובדת שם, אך נכנסה למטה דמות חדשה בשם דנה וולש. בזמן שהנשיא עומר חסן נמצא בבניין האו"ם בניו יורק מתנקשים מנסים לחסל אותו ללא הצלחה, כדי לגנוב מוטות דלק גרעיניים.
ג'ק גייס לטובתו את סוכנת ה-FBI לשעבר רנה ווקר והם יוצאים למשימה חשאית.
מתגלה שאחיו של הנשיא הוא זה שמבקש במותו, והוא פועל עם המאפיה הרוסית להשגת הדלק הגרעיני.
רנה ווקר נרצחת בידי הרוסים וג'ק יוצא למסע נקמה שמגיע עד נשיא רוסיה שניצל ברגע האחרון.
עלילות הדמות > מיני-סדרה

הסדרה מתחילה בשעה 11:00 ב. ג'ק מארגן את תפיסתו על ידי ה־CIA כדי לשחרר את קלואי שכלואה אצלם אחרי שהייתה פעילה בקבוצת האקרים אנרכיסטיים. במקביל, קבוצת טרוריסטים שבראשותה עומדת מרגו אל חרזי, משתלטת בעזרת התקן אלקטרוני על מל"טים אמריקנים מעל לעיר ומאיימת לבצע בעזרתם פיגועי ענק, אלא אם נשיא ארצות הברית ג'יימס הלר יסגיר אליה את עצמו תוך 3 שעות. היא עושה זאת כדי לנקום את מות בעלה, פעיל, שחוסל על ידי מל"ט אמריקני שנתיים קודם לכן. בעזרת קלואי, סוכנת ה־CIA קייט מורגן ושאר ה-CIA, ג'ק מזייף את מותו של ג'יימס הלר ומחסל את מרגו אל חרזי. מתברר כי ההתקן נבנה עבור צ'נג ז'י, סוכן מודיעין סיני נמלט, שעובד עבור ה. צ'נג משתמש בהתקן כדי להורות לצוללת אמריקאית להטביע נושאת מטוסים סינית במטרה לגרום לפריצת מלחמה בין ארצות הברית לסין. ג'ק מנסה ללכוד את צ'נג כדי לתפוס את ההתקן וכדי לנקום בו על שעינה אותו ואת אודרי בין עונה 5 ל־6. צ'נג משתמש באודרי כבת ערובה כדי למנוע מג'ק לרדוף אחריו, במהלך הניסיון לחלצה, היא מתה במקום. ג'ק תופס את צ'נג, מאמת את זהותו בפני הסינים, ועורף את ראשו. קלואי נלקחת כבת ערובה על ידי הרוסים, וג'ק מוסר את עצמו לידיהם בתמורה לשחרורה.
ג'ון קולייר

| --- | --- |

דיוקן עצמי של קולייר מצייר את רעייתו הראשונה מריאן
 לידה:  27 בינואר 1850 לונדון, הממלכה המאוחדת של בריטניה הגדולה ואירלנד 
 פטירה:  11 באפריל 1934 (בגיל 84) לונדון, הממלכה המאוחדת 
 מקום קבורה:  Golders Green Crematorium 
 מקום לימודים:  האקדמיה לאמנות יפה, מינכן  איטון קולג'  בית הספר סלייד לאמנות יפה 
 זרם באמנות:  האחווה הפרה-רפאליטית 
 הושפע על ידי:  אדוארד פוינטר 
 יצירות ידועות:  ליידי גודייבה, צ'ארלס רוברט דרווין, המסע האחרון של הנרי הדסון 
 פרסים והוקרה:  קצין במסדר האימפריה הבריטית 
 בן או בת זוג:  את'ל האקסלי (1 באפריל 1889–ערך בלתי־ידוע)  מריאן קולייר (30 ביוני 1879–ערך בלתי־ידוע) 
 צאצאים:  לורנס קולייר, ג'ויס קולייר, ג'ואן קולייר 
 www.john-collier.org
 
ג'ון קולוזר (באנגלית: John Maler Collier‏; 27 בינואר 1850 – 11 באפריל 1934), אשר כונה ג'ק בפי בני משפחתו וחבריו, היה אמן בריטי ידוע וסופר. צִייר בסגנון פרה-רפאליטי והיה אחד מציירי הדיוקנאות החשובים בזמנו. שתי נשותיו היו בנותיו של תומאס הנרי האקסלי.